[- επειδη του δημου] [φυλασσον]τος την προς ρωμαιους τους κο[ινους σωτηρας παλαιαν ευν]οιαν και εν πασιν τοις επιτασσομε[νοις προθυμως] [πειθαρχ]ουντος μιθραδατης καππαδοκι[ας βασιλευς παραβας τας π]ρος ρωμαιους συνθηκας και συναγαγω[ν τας δυναμεις επεχειρη]σεν κυριος γενεσθαι της μηθεν εαυτωι προ[σηκουσης] [χωρα]ς και προκαταλαβομενος τας προκειμενας ημων πο[λεις απατ]η εκρατησεν και της ημετερας πολεως καταπληξαμενος [τωι] τε πληθει των δυναμεων και τωι απροσδοκητωι της επιβολης [ο] δε δημος ημων απο της αρχης συνφυλασσων την προς ρωμαιους ευνοιαν εσχηκως καιρον προς το βοηθειν τοις κοινοις πραγμασιν κεκρικεν αναδειξαι τον προς μιθραδατην πολεμον υπερ τε της ρωμαιων ηγεμονιας και της κοινης ελευθεριας ομοθυμαδον παντων των πολιτων επιδεδωκοτων εαυτους εις του[ς] [π]ερι τουτων αγωνας διο δεδοχθαι τωι δημωι του πραγματος [α]νηκοντος εις τε τον πολεμον και εις την φυλακην και ασφαλειαν κα[ι] σωτηριαν του τε ιερου της αρτεμιδος και της πολεως και της χω[ρ]ας τους στρατηγους και τον γραμματεα της βουλης και τους προεδρους εισενεγκειν ψηφισμα παραχρημα και περι φιλανθρωπων καθοτι συμφερειν και περι τουτου διελαβεν ο δημος.
IEph 8.0-19